התוכנית הסביבתית של האו"ם

התוכנית הסביבתית של האו"ם (באנגלית: United Nations Environment Programme; ראשי תיבות: UNEP) מובילה מדיניות סביבתית עולמית, אחראית בעת אירועים סביבתיים על תיאום בין הגופים השונים של האומות המאוחדות ומקדמת את המדדים הסביבתיים ביעדי האו"ם לפיתוח בר-קיימא.<ref></ref> הארגון הוקם ביוני 1972 בעקבות ועידת האו"ם בנושא הסביבה האנושית .

התוכנית הסביבתית של האו"ם סייעה בפיתוח קווים מנחים והסכמים מצד ממשלות רבות בסוגיות כגון סחר בינלאומי, כימיקלים מסוכנים, זיהום אוויר וזיהום נתיבי מים בינלאומיים. בשנת 1998, יחד עם הארגון המטאורולוגי העולמי, התוכנית הקימה את הפנל הבין-ממשלתי לשינוי האקלים.

== היסטוריה ==
בשנות ה-70 של המאה הקודמת, הובלת מדיניות סביבתית ברמה עולמית לא נתפס כנושא בעל חשיבות על ידי מדינות רבות, במיוחד על ידי מדינות מתפתחות. היו שטענו שסיכונים סביבתיים אינם בראש סדר העדיפויות של מדינות המתמודדות עם עוני. משלחת שוודיה לאו"ם שכנע את ממשלת שוודיה להוביל מהלך בינלאומי בנושא הסביבתי. וב-1972 העצרת הכללית קיבלה את הצעת ממשלת שוודיה לארח את הכינוס הסביבתי הראשון בסטוקהולם. הדיפלומט הקנדי מוריס סטרונג והדיפלומטית השוודית אינגה תורסון פעלו מול דיפלומטים מכל העולם על מנת לקדם את הנושא.<ref name=":0"></ref> בכינוס השתתפו משלחות מ-113 מדינות ועוד 400 סוכנויות בינלאומיות.<ref name=":1"></ref> בכנס נדונו נושאים שונים כמו זיהום, חיים ימיים , הגנה על משאבים מתכלים, שינוי סביבתי ואסונות הקשורים לשינוי אקלימיים וביולוגיים. הוועידה הובילה להכרזה על הסביבה האנושית (הצהרת סטוקהולם) שכללה 26 עקרונות והקמת גוף ניהול סביבתי, שנקרא, מאוחר יותר, התוכנית הסביבתית של האו"ם (UNEP). התוכנית אושרה בהחלטת העצרת הכללית מספר 2997.<ref name=":0" /> מימון התוכנית הגיע מארצות הברית שתרמה 40 מיליון דולר ומדינות נוספות תרמו בסך הכול עוד 50 מיליון דולר.<ref name=":1" /> התמיכה בתוכנית היא התנדבותית על ידי חברות העצרת הכללית.

== פעולות מרכזיות ==
=== Earthwatch ===
Earthwatch (בשמה המלא: United Nations System-wide Earthwatch) היא מערכת ניטור בינלאומית המאפשרת חילופי מידע סביבתי בין ממשלות. השתתפות ביוזמה זו מאפשרת למדינות החברות להעריך סיכונים סביבתיים משמעותיים, לקבל התראות ולפעול בהתאם ובשיתוף פעולה. כן, המערכת משמשת לצורכי מחקר. Earthwatch הושקה עם הקמת התוכנית הסביבתית של האו"ם.<ref name=":1" />

=== תוכנית מונטווידאו למשפט סביבתי ===
תוכנית מונטווידאו למשפט סביבתי (Montevideo Environmental Law Programme) פועלת מאז 1981. התוכנית היא גורם מכריע בפיתוח משפט סביבתי מקומי ובינלאומי. תוכנית מונטווידאו פועלת במחזורים של עשר שנים. התוכנית מזהה נושאים מרכזים בתחום הסביבה, כותבת קווים מנחים לפעולה. במקרים רבים הקווים המנחים משמשים כבסיס לחוקים מקומיים. נושאים שהתוכנית עסקה בהם הם החור באוזון ושמירה על הסביבה הימית.<ref></ref>

=== פרוטוקול מונטריאול ותוכנית OzonAction ===

פרוטוקול מונטריאול נחשב לאחד ההישגים המשמעותיים של התוכנית הסביבתית של האו"ם. הפרוטוקול פועל להגנה על שכבת האוזון באמצעות הטלת הגבלות על ייצור חומרים המסכנים אותה.<ref name=":2"></ref> הפרוטוקול הוא האמנה הבינלאומית המוצלחת ביותר בגלל הישגיה בשמירה על שכבת האוזון. זוהי האמנה היחידה הנהנית מחברות אוניברסלית, והן המדינות המתפתחות והן המדינות המפותחות מחויבות להפסקת הדרגתיות של חומרים מדלדלי אוזון ועומדות כמעט בצורה מלאה ביעדים שלהן.<ref></ref>

לתוכנית היה תפקיד משמעותי בקביעת מדדים להפחת השימוש בחומרים מסוכנים, הובלת משא ומתן בין המדינות המפותחות והמתפתחות ולאחר חתימת ההסכם, בבקרה בסיוע למדינות המתפתחות.<ref name=":2" /> OzonAction מסייעת למדינות מתפתחות ומדינות עם כלכלת מעבר לעמוד ביעדים שלהן.<ref></ref>

=== חלוקת אותות הוקרה ===
התוכנית הסביבתית של האו"ם מחלקת מאז 1987 אותות הוקרה לפעילות יוצאת דופן בתחום הסביבה. בין השנים 1987 ל-2003 חילקה התוכנית את אות Global 500 Roll of Honour. האות ניתן לעבודתם היוצאת דופן של אנשים וארגונים בתחום הסביבה. החל משנת 2005 האות התחלק לאות לצעירים – מגיני כדור הארץ הצעירים (Young Champions of the Earth)<ref></ref> ולמבוגרים – אות מגיני כדור הארץ (Champions of the Earth).<ref></ref>

==קישורים חיצוניים==

* 

* 

==הערות שוליים==

קטגוריה:ארגונים המסונפים לאו"ם
קטגוריה:שמירת הסביבה
*